Az első európai futam helyszínen a spanyol nagydíjon az időmérőn a 15. rajtkockát érte el, megelőzve csapattársát. A futamon ugyanezen a helyen ért célba 1 kör hátrányban. A monacói versenyhétvégén a 11. rajtkockát szerezte meg, majd a futamon ugyanitt intették le. Két héttel később a Kanadában ismételten csak a 11. rajtpozíciót szerezte meg. A versenyen Giedo van der Garde tartotta fel lekörözés közben, majd nem sokkal később ütközés következtében kiesett a versenyből. A brit versenyhétvégén a 15. helyről indulhatott a vasárnapi versenyen és az 1 pontot érő 10. helyen ért célba. Egy héttel később a német nagydíjon hazai pályán a 10. helyről rajtolhatott, majd ezen a pozíción is fejezte be a versenyt. A magyar nagydíjon a 12. rajtkockát érte el. A futamon bokszutca-áthajtásos büntetést kapott, majd végül a 11. helyen ért célba a Williams pilótája, Pastor Maldonado mögött.